སྐད་ཡིག་སློབ་འཁྲིད་ཀྱི་རྩ་གནད་ལས།སྐད་ཡིག་རིག་གཞུང་ཚན་ཁག་གིས་ངེས་པར་དུ་སློབ་གསོའི་ཁ་ཕྱོགས་ཡོངས་ནས་ལག་བསྟར་བྱས་ཏེ།དེང་རབས་ཅན་ལ་ཁ་ཕྱོགས་པ་དང་འཛམ་གླིང་ལ་ཁ་ཕྱོགས་པ།མ་འོངས་པ་ལ་ཁ་ཕྱོགས་པའི་སྒོ་ནས་ཤུགས་ཆེན་གྱིས་སློབ་འཁྲིད་བཅོས་བསྒྱུར་བྱས་ནས།སྐད་ཡིག་སློབ་འཁྲིད་ཀྱི་སྤུས་ཚད་རྒྱ་ཆེར་མཐོར་འདེགས་བྱ་དགོས་ཞེས་གསལ་སྟོན་བྱས་ཡོད་པ་དང་།དེས་སྐད་ཡིག་དགེ་རྒན་རྣམས་ལ་བླ་ན་མེད་པའི་རེ་བ་ཆེན་པོ་བཏོན་པ་རེད།སྐད་ཡིག་དགེ་རྒན་ལ་སྲ་ཞིང་བརྟན་པའི་ཉན་བཤད་ཀློག་འབྲི་བཞིའི་ནུས་པའི་རྨང་གཞི་ལྡན་དགོས་པར་མ་ཟད།སློབ་འཁྲིད་ལས་ཀའི་རྨང་གཞིའི་ནུས་པ་དང་།སློབ་འཁྲིད་སྤྱི་སྡོམ་གྱི་ནུས་པ།སློབ་འཁྲིད་ཞིབ་འཇུག་གི་ནུས་པའང་ལྡན་དགོས།གསར་གཏོད་བྱེད་ཕོད་པ།སློབ་འཁྲིད་བཅོས་བསྒྱུར་གང་ལེགས་བྱེད་པ་བཅས་མི་ནུས་ན།ཁ་ཕྱོགས་གསུམ་གྱི་དགོས་མཁོ་དང་མི་མཐུན་ནོ།།